wickkiey/tamil-wikipedia-chunked huggingface dataset:
# இந்தியாவில் உழவர் தற்கொலைகள்

## மக்கள் கலையில்

பீப்ளி லைவ் என்ற திரைப்படம் விவசாயி தற்கொலைகளைச் சித்தரிக்கும் திரைப்படம். மேலும் பல திரைப்படங்களும் ஆவணப் படங்களும் வெளிவந்திருக்கின்றன.
# சங்கர் குஹா நியோகி

**சங்கர் குஹா நியோகி** (*Shankar Guha Niyogi*, பிப்ரவரி 14, 1943 - செப்டம்பர் 28, 1991) சத்தீசுக்கர் மாநிலம், தல்லி ராஜ்ஹாரா சுரங்க நகரில் சத்தீசுக்கர் முக்தி மோர்ச்சாவை உருவாக்கி வழி நடத்தியவர். 1977 முதல் அவர் உயிரிழந்த 1991 வரையிலான 14 ஆண்டுகள் அந்த நகரில் சுரங்கத் தொழிலாளர் இயக்கத்தை நடத்தினார்.
# சங்கர் குஹா நியோகி

## இளமை வாழ்க்கை

தீரேஷ் குஹா நியோகி 1943ம் ஆண்டு ஜல்பாய்குரி, வங்காளத்தில் பிறந்தார். குழந்தை பருவத்தில் அசாம் மாநிலத்தின் வனப் பகுதிகளில் வசித்தார். கல்கத்தாவிலும் பின்னர் ஜல்பாய்குரியிலும் பள்ளிப் படிப்பை முடித்தார். நியோகி பிலாய் உருக்குத் தொழிற்சாலையில் பணிக்குச் சேர்ந்து வேலை செய்து கொண்டே படித்து இளமாணிப் பட்டம் பெற்றார். 1964-65-ல் தொழிற்சங்க பணிகளில் ஈடுபட ஆரம்பித்து, பிளாஸ்ட் பர்னஸ் செயல் குழுவின் செயலாளர் ஆக பணியாற்றினார்.
# சங்கர் குஹா நியோகி

## அரசியல் தொடர்புகள்

நியோகி இந்திய கம்யூனிஸ்டு கட்சி (மா-லெ) இன் முன்னோடியான கம்யூனிஸ்டு புரட்சியாளர்கள் அமைப்பின் ஒருங்கிணைப்பு குழுவுடன் தொடர்பு வைத்திருந்தார். அவரது அரசியல் நடவடிக்கைகளின் காரணமாக பணி நீக்கம் செய்யப்பட்டார். குறுகிய காலத்துக்கு இந்திய பொதுவுடமைக் கட்சி (மா-லெ) கட்சியில் சேர்ந்து தலைமறைவாக வேலை செய்த பிறகு கட்சியை விட்டு விலகி தன்னிச்சையாக செயல்பட ஆரம்பித்தார்.
# சங்கர் குஹா நியோகி

## தொழிலாளர் வாழ்க்கையும் போராட்டங்களும்

வடக்கு பஸ்தரில் காட்டு வேலை, துர்க் மாவட்டத்தில் மீன் பிடித்து விற்கும் வேலை, கேரி ஜூங்காதாவில் விவசாய வேலை, ராஜ்நந்தகாவில் ஆடு மேய்த்தல் என்று பலவிதமான வேலைகள் செய்து வாழ்ந்து வந்தார். பஸ்தர் பகுதி ஆதிவாசிகளின் போராட்டம், ராஜ்நந்தகாவில் மோங்க்ரா அணைக்கு எதிரான கிளர்ச்சி, தாய்ஹந்த் மக்களின் தண்ணீருக்கான போராட்டம் இவற்றின் மூலம் மக்கள் இயக்கங்களைப் பற்றிய பாடங்களைக் கற்றுக் கொண்டார்.  
தானி தோலாவின் க்வார்ட்சைட் சுரங்கங்களில் வேலை செய்யும் போது சுரங்கத் துறை மற்றும் சுரங்கத் தொழிலாளர்களுடனான அவரது நீண்டகால தொடர்பு ஆரம்பித்தது. இங்கு ஆஷா என்ற சுரங்கத் தொழிலாளியை சந்தித்து திருமணம் செய்து கொண்டார். சுரங்கத் தொழிலாளர்களை ஒன்று திரட்டும் அவரது நடவடிக்கைகள் காரணமாக 1975-ல் நெருக்கடி நிலை சட்டத்தின் கீழ் கைது செய்யப்பட்டு 13 மாதங்கள் சிறையில் அடைக்கப்பட்டு பிறகு வெளியில் வந்தார்.  
தல்லி ராஜ்ஹாராவுக்கு குடி பெயர்ந்து சத்திஸ்கர் சுரங்கத் தொழிலாளர் சங்கத்தை (CMSS – சத்திஸ்கர் மைன்ஸ் ஷ்ராமிக் சங்) உருவாக்கினார்.
# சங்கர் குஹா நியோகி

## பஸ்தர் மாவட்ட வளர்ச்சி

சத்திஸ்கரின் பஸ்தர் மாவட்டத்தின் வடக்கில் துர்க் மாவட்டத்தின் தென்பகுதியை உள்ளடக்கிய பகுதி அடர்ந்த காடுகளைக் கொண்டிருந்தது. பொருளாதார வளர்ச்சித் திட்டங்களின் பகுதியாக இந்திய ஜியாலஜிகல் சர்வே அதிகாரிகள் இந்தப் பகுதியில் இரும்புத் தாது செறிவு அதிகம் என்று கண்டுபிடித்தார்கள்.  
- ஆசியாவின் அதிக இரும்பு தாது உற்பத்தி செய்யும் சுரங்கம் ஒன்று தோண்ட ஆரம்பிக்கப்பட்டது.
- லட்சக்கணக்கான மரங்கள் வெட்டப்பட்டு எடுத்துச் செல்லப்பட்டன. பல மர அறுவை ஆலைகள் தொடங்கப்பட்டன.
- ராஜ்ஹராவின் இரும்புத் தாது சுத்திகரிக்கப்பட்டு பிலாய் ஆலையில் எஃகாக மாற்றப்பட்டது.
- அதைத் தொடர்ந்து சிமென்ட் ஆலை நிறுவப்பட்டது. சிமென்ட் தூசி மழை விளைநிலங்களின் மீது படிந்து விவசாயத்தை பாதித்தது.
- புதிதாக திறக்கப்பட்ட டிஸ்டிலரியிலிருந்து அழுகும் மொலாசஸின் காற்று மண்டலத்தை மாசு படுத்தியது.
# சங்கர் குஹா நியோகி

## போராட்ட அமைப்புகள்

பிரச்சனைகளை எதிர் கொள்ள சத்திஸ்கர் விடுதலை முன்னணி (CMM- சத்திஸ்கர் முக்தி மோர்ச்சா) ஆரம்பிக்கப்பட்டது. கொத்தடிமை தொழிலாளர்களை விடுவிப்பதற்கான போராட்டத்துக்காக சத்திஸ்கர் கிராம தொழிலாளர்கள் சங்கம் (சத்திஸ்கர் கிராமீன் ஷ்ராமிக் சங் – CGMS) ஆரம்பிக்கப்பட்டது. சிஎம்எம்எஸ், சிஎம்எம், சிஜிஎம்எஸ் மூன்றும் இணைந்து பல போராட்டங்களை முன்னெடுத்தன.  
நியோகியின் வழிகாட்டலில் CMMS, CMM, CGMS அமைப்புகள் தொழிலாளர்களின் பணிச் சூழல் தொடர்பான பிரச்சனைகளுக்காக மட்டுமின்றி, தொழிலாளர் வாழ்க்கையை பாதிக்கும் பல்வேறு பிரச்சனைகளுக்காக போராட்டங்கள் நடத்தி வெற்றி கண்டன.
# சங்கர் குஹா நியோகி

## முக்கிய பணிகள்

### தொழிலாளர் பொருளாதார/குடும்ப நலனுக்கான பணிகள்

1. சுரங்கத் தொழிலாளர்களின் நாட்கூலி 3 ரூபாயில் இருந்து 20 ரூபாயாக அதிகரித்து 1990களில் 70 ரூபாய் வரை உயர்ந்தது.
1. தொழிலாளர்கள் மத்தியில் குடிப்பழக்கத்தை ஒழிக்க தீவிரமான மது எதிர்ப்புப் போராட்டத்தை தொழிற்சங்கம் முன்னெடுத்தது. இதில் பெருமளவு பெண்கள் பங்கேற்றார்கள்.
1. ஆயிரக்கணக்கான பெண்கள் ஒன்று திரட்டப்பட்டு, அதன் தலைமைப் பொறுப்புகளிலும் தீவிரமாக பங்கு பெறுகிறார்கள்.
# சங்கர் குஹா நியோகி

## முக்கிய பணிகள்

### குடியிருப்புகளில் வாழ்க்கை தரத்தை மேம்படுத்துவதற்கான போராட்டங்கள்

1. சிஎம்எம்எஸ் தொழிலாளர்கள் ‘நல்ல உடல் நலனுக்காக போராடுவோம்’ என்ற இயக்கத்தை மேஜிக் நிகழ்ச்சிகள், தெரு நாடகங்கள், சிறு புத்தகங்கள், உரைகள் போன்ற பல நிகழ்வுகள் மூலம் முறைசாரா தொழிலாளர்கள், ஆதிவாசிகள் மற்றும் விவசாயிகளுடன் சேர்ந்து நடத்தினார்கள்.
1. தொழிற்சங்க உறுப்பினர்களின் சேமிப்பு மற்றும் உழைப்பில் ஒரு மருத்துவமனை கட்டப்பட்டது. 50 படுக்கைகள் கொண்ட இந்த மருத்துவமனையில் நவீன ஆபரேஷன் தியேட்டரும் மகப்பேறு பிரிவும் இருக்கிறது.
1. தொழிற்சங்கம் குறைந்தது 6 பள்ளிக் கட்டிடங்கள் கட்டி அரசுப் பள்ளிகளுக்கு கொடுத்திருக்கிறது. தொழிற்சங்கமே ஒரு ஆரம்ப பள்ளியை நடத்தி வருகிறது.
1. சுரங்கத் தொழிலாளர்களின் சேரிகளுக்கு குப்பை வாருதல் போன்ற அடிப்படை சேவைகளை வழங்குவதற்கு அரசு அமைப்புகள் எந்த முயற்சியும் எடுக்கவில்லை. தொழிற்சங்கத்தின் கோரிக்கைகள் பலமுறை நிராகரிக்கப்பட்ட பிறகு, குப்பைகள் லாரிகளில் அள்ளி அதிகாரிகள் குடியிருக்கும் பகுதிகளில் கொட்டும் போராட்டத்தில் இறங்கினார்கள். தொழிலாளர் சேரிகளை தூய்மையாக வைத்துக் கொள்வதற்கு ஏற்பாடுகள் செய்வது வரை இந்தப் போராட்டம் நீடிக்கும் என்று அறிவித்தார்கள்.
# சங்கர் குஹா நியோகி

## முக்கிய பணிகள்

### வன வளங்களை பராமரித்தல்

1. ஒரு மரம் வெட்டும் ஆலை அந்த பகுதியில் இருக்கும் எல்லா தேக்கு மரங்களையும் வெட்டிக் கொண்டிருந்தது. கிராம மக்கள் காவல்துறையிலும், வனத்துறைக்கும், அரசியல்வாதிகளுக்கும் புகார் அளித்தார்கள். யாரும் சரியாக நடவடிக்கை எடுக்கவில்லை. ஒரு சில தேக்கு மரங்களை தடபுடலாக நடுவதற்கு ஒரு நிகழ்ச்சி ஏற்பாடு செய்யும்படி தொழிற்சங்கம் ஆலோசனை வழங்கியது. அங்கு கூடிய மக்கள் பெருந்திரள் எதிர்ப்பின் பலத்தைக் காட்டுவதாக அமைந்தது. இந்த நிகழ்ச்சிக்குப் பிறகு தேக்கு திருடர்கள் திரும்பி வரவேவில்லை.
1. அரசின் வனக் கொள்கையின் கீழ், யூகலிப்டஸ், நீல்கிரி மற்றும் பைன் மரங்கள் அவற்றின் தொழில்துறை பயன்பாட்டுக்காக பெருமளவில் வளர்க்கப்படுகின்றன. இத்தகைய ஒற்றை மரப் பண்ணைகள் ஏற்படுத்தும் விளைவுகளை விரிவாக விவாதித்த தொழிற்சங்கம் அவற்றுக்கு எதிராக போராடியது.
1. நமது காட்டை அறிவோம் என்ற திட்டத்தின் கீழ் தொழிற்சங்கம் தொழிற்சங்க அலுவலகத்துக்கு அருகில் ஒரு சிறு காட்டுப் பகுதியை வளர்த்தது. பல வகையான மரங்கள் அங்கு நடப்பட்டுள்ளன.
1. ‘நமது காட்டை அறிவோம்’ திட்டத்தின் கீழ் வளர்க்கப்பட்ட மரங்களில் அவற்றின் வட்டார பெயர், இந்தி பெயர் மற்றும் தாவரவியல் பெயர்களை தரும் சிறு அடையாள பலகைகள் பொருத்தப்பட்டடன. பல்வேறு மர இனங்களை ஒன்றொடு ஒன்று தொடர்புபடுத்தும் தாவரவியல் குடும்பங்கள் பற்றிய விபரங்களும் திரட்டப்பட்டன. இது மரங்களைப் பற்றிய முழுமையான புரிதலுக்கு உதவியது. குறிப்பாக பள்ளிக் குழந்தைகள் தாம் பள்ளியில் கற்றதை விரிவுபடுத்தி அறிந்து கொள்ள உதவியாக இருந்தது.
1. ஒவ்வொரு மரத்தின் உபயோகங்களையும் ஒவ்வொன்றும் எவ்வளவு ஆக்சிஜனை உற்பத்தி செய்கிறது போன்ற விபரங்கள் அடங்கிய சிறு புத்தகங்களை வெளியிட தொழிற்சங்கம் திட்டமிட்டது.
# சங்கர் குஹா நியோகி

## முக்கிய பணிகள்

### நீர்வளம்

1. பெரிய அணைகள் காட்டின் பெரும் பகுதிகளை மூழ்கடித்து குறிப்பிட்ட சூழலில் மட்டும் வளரும் பல அரிய மரங்களை அழித்து விடுகின்றன. இந்தக் காரணத்தினால், சிஎம்எம்எஸ் போத்காட் அணையை எதிர்த்தது. ராஜ்நந்த்காவ்வில் மோங்க்ரா அணை கட்டப்படுவதை தொழிற்சங்கம் எதிர்த்தது.
1. பெரிய அணை திட்டங்களை போல இந்த சிறிய தடுப்பணைகள் கட்டுவது வனத்துறை அலுவலர்களுக்கு எந்த ஆதாயத்தையும் தரப்போவதில்லை. இருப்பினும், துய்கோடி, ஜூகேரா போன்ற இடங்களில் சிறு அணைகள் கட்ட வைப்பதில் தொழிற்சங்கம் வெற்றி பெற்றது.
1. இரும்புத் தாது சுரங்கங்களிலிருந்து வடியும் மழை நீர் தாதுவின் நுண்ணிய படிவுகளை சுற்றியிருக்கும் பகுதிகளில் கொண்டு வருகிறது. மண்ணின் மேல் அடுக்கில் அது பரவி நிலத்தின் உற்பத்தித் திறனை அழித்து விடுகிறது. பாதிக்கப்பட்ட விவசாயிகளுக்கு இழப்பீடு வழங்குவதற்கு போராடி தொழிற்சங்கம் வெற்றி பெற்றது.
1. தல்லி-ராஜ்ஹரா பகுதி வாழ்க்கை தல்லி மற்றும் ஜாரன் நீரோடைகளை சார்ந்தே பல நூற்றாண்டுகளாக நடந்து வந்தது. இந்த நீரோடைகள் மாசுபடுத்தப்பட்ட போது தொழிற்சங்கம் அந்த பிரச்சனையை முன்னெடுத்து, அதிகாரிகளை நடவடிக்கை எடுக்கக் கோரி ஓரளவு பலன்களை ஈட்டியது. இன்று இந்த நீரோடைகளின் நீர் இரத்த நிறத்தில் இல்லாமல் ஆரஞ்சு நிறத்தில் இருக்கிறது.
1. தல்லி-ராஜ்ஹரா பகுதியில் தொழிலாளர்கள் வசிக்கும் பகுதிகளில் 89 ஆழ்துளை கிணறுகள் அமைக்கக் கோரி தொழிற்சங்கம் வெற்றி கண்டது. சுற்றியிருக்கும் கிராமப் புறங்களிலும் அதே போன்ற குடிதண்ணீர் வசதிகளை ஏற்படுத்த முயற்சி செய்து வருகிறது.
# சங்கர் குஹா நியோகி

## முக்கிய பணிகள்

### சுற்றுச் சூழல் பாதுகாப்பு

1. சிஎம்எம்எஸ் தொழிலாளர்கள், ஓசோன் மண்டலத்தில் ஏற்பட்டுள்ள ஓட்டைகள், வளிமண்டலத்தில் நச்சு வாயுக்கள் அதிகரித்திருப்பது, காற்றில் ஆக்சிஜன் அளவு குறைந்து கொண்டே போவது போன்ற கவலை தரும் செய்திகளைத் திரட்டி விவாதித்து வருவது வழக்கம். தமது கிராமங்களில், சாங்கினி ஆறும் தல்லி சுரங்கங்களில் இருந்து வரும் சிறு நீரோடையும் அதிக இரும்புத் தாது கலப்பால் ரத்தச் சிவப்பாக மாறி விட்டதை அவர்கள் கவனித்து வந்தார்கள். டிஸ்டிலரி, உருக்கு ஆலை, மற்றும் உர தொழிற்சாலையிலிருந்து வரும் கழிவு நீர் காரூன் ஆற்று நீரையும் ஷிவ்நாத் ஆற்று நீரையும் நச்சுப்படுத்திக் கொண்டிருந்தன.
1. பல விவாதங்களுக்குப் பிறகு சுற்றுச் சூழல் பாதுகாப்பு, வன வளங்களை பராமரித்தல், நீள் வளங்களை மாசுபடாமல் பாதுகாத்தல் இவற்றைத் தழுவி ஒரு செயல் திட்டம் வகுக்கப்பட்டது. காடுகளின் உரிமையாளர்களான ஆதிவாசிகளின் நலன்களை கணக்கில் எடுத்துக் கொண்டு வனத்துறை சட்டங்கள் மாற்றியமைக்கப்பட வேண்டும் என்று தொழிற்சங்கம் கோரிக்கை வைத்தது. வனத்துறை அதிகாரிகளின் திறமையின்மை, பொறுப்பின்மை, ஊழல் இவற்றையும் அம்பலப்படுத்தி அவற்றை சரி செய்வதற்கான வழிமுறைகளையும் வலியுறுத்தியது.
1. தல்லி-ராஜ்ஹரா பகுதி தொழிலாளர்கள் பதினைந்து ஆண்டுகள் முன்பு நாளைக்கு 3 ரூபாய் சம்பாதித்தபோது அதிக ஓசை பற்றிய சமூக சிக்கல் இல்லாமல் இருந்தது. தொழிற்சங்கத்தின் தொடர்ந்த போராட்டங்கள் கூலியை உயர்த்துவதில் வெற்றியடைந்தன. வருமானம் அதிகரித்ததும், மக்கள் ஒலிபெருக்கிகளை அடிக்கடி பயன்படுத்த ஆரம்பித்தார்கள். அதிக ஓசையின் தீங்குதரும் விளைவுகள் பற்றிய பொது விழிப்புணர்வை உருவாக்குவதற்கு தனது குடியிருப்புப் பகுதி குழுக்கள் மூலம் தொழிற்சங்கம் போராடி வருகிறது. ஷாகீத் மருத்துவமனையின் சுகாதார பணியாளர்கள் ஒலிபெருக்கிகளை பயன்படுத்துவதை குறைக்கும் இந்த இயக்கத்தில் முழுமையாக ஈடுபட்டுள்ளார்கள்.
1. தெஹரியில் இயற்கையின் எதிரிகள், இயற்கையின் சமநிலையையும் ஒத்திசைவையும் அழிப்பதற்கு முயன்று உழைத்துக் கொண்டிருக்கிறார்கள். சுந்தர்லால் பகுகுணாவின் பணியை மதிக்கவும் பகிர்ந்து கொள்ளவும் செய்யும் சிஎம்எம்எஸ் அவருக்கு ஆதரவைத் தெரிவித்தது. சிப்கோ இயக்கம் அவர்களுக்கு பெரும் ஊக்கம் அளித்தது.
1. ‘அணைகள் வேண்டாம்’ இயக்கம் நர்மதா பள்ளத்தாக்கில் ஆரம்பித்தவுடன் சத்திஸ்கர் மக்கள் அங்கு போய் பாபா ஆம்தே தலைமையிலான போராட்டத்தில் முழு மனதுடன் கலந்து கொண்டார்கள்.
# சங்கர் குஹா நியோகி

## முக்கிய பணிகள்

### தொழிற்சாலைகளில் போராடி பெற்ற வெற்றிகள்

1. பிலாய் ஸ்டீல் தொழிற்சாலை நிர்வாகம் தொழிலாளர்கள் மத்தியில் எழுந்த சுற்றுச் சூழல் விழிப்புணர்வை புறக்கணிக்க முடியவில்லை. செப்பனிடப்படாத சாலைகளிலிருந்தும் புறக்கணிக்கப்பட்ட பகுதிகளிலிருந்தும் நுண்ணிய தூசி காற்றில் பறந்து கொண்டே இருந்தது. பல தொழிலாளர்கள் சிலிகோசிஸ் நோயால் பீடிக்கப்பட்டிருந்தது மருத்துவ சோதனைகளில் தெரிய வந்தது. நிர்வாகம் இந்த பிரச்சனைக்கு ஏதாவது நடவடிக்கை எடுக்க வேண்டும் என்று தொழிற்சங்கம் கோரியது. ராஜ்நந்த்காவ் டெக்ஸ்டைல் ஆலையிலும் தொழிற்சங்கம் இது போன்ற சிறப்பு முயற்சிகளை எடுத்தது. தல்லி-ராஜ்ஹரா பகுதியில் இருக்கும் சுரங்கங்களிலும் சாலைகளிலும் நிர்வாகம் தண்ணீரைத் தெளித்து பறக்கும் தூசியை கட்டுப்படுத்துகிறது.
1. பணியிடத்தில் அதிக ஓசையால் கேட்கும் திறன் பாதிக்கப்பட்ட சுரங்கத் தொழிலாளர்களுக்கு தொழிற்சங்கத்தின் முயற்சியால் ஈஎன்டி சிகிச்சை அளிக்கப்பட்டது.
1. பிலாய் ஸ்டீல் ஆலை போன்ற பெரிய தொழில் நிறுவனங்களில் இப்போது ‘சுற்றுச் சூழல் துறைகள்’ தனியாக ஏற்படுத்தப்பட்டுள்ளன.
1. சிம்ப்ளக்ஸ் எஞ்சினியரிங், வி கே எஞ்சினியரிங் போன்ற தனியார் நிறுவனங்கள் மரம் நடுவதற்காக அரசாங்கத்திடமிருந்து நிலத்தைப் பெற்றுக் கொண்டு, மெதுவாக நிலங்களை தமது தனிப்பட்ட பயன்பாட்டுக்கு மாற்றிக் கொள்கின்றனர். இது போன்ற ஊழலுக்கு எதிராக தொழிற்சங்கம் தீவிரமாக போராடுகிறது.
1. பிலாய் ஸ்டீல் ஆலையின் நிர்வாகம் தல்லியில் சுரங்கங்களை எந்திரமயமாக்க திட்டமிட்ட போது, அது சுற்றுச் சூழலுக்கு பலனுள்ளதாக இருக்கும் என்று சொன்னார்கள். அவர்களது கூற்றுகள் பொய்யானது என்று தொழிற்சங்கம் நிரூபிக்க முடிந்தது.
# சங்கர் குஹா நியோகி

## தாக்குதல்களும் மரணமும்

நியோகி, 1991-ல் பிலாய்-ராய்பூர் பகுதியில் இருக்கும் தொழிற்சாலை தொழிலாளர்களை திரட்டும் பணியில் இறங்கினார். தொழிலாளர்கள் மீது வன்முறை தாக்குதல்கள் அதிகரித்தன. 1991 செப்டம்பர் 28ஆம் தேதி அதிகாலையில் பிலாயில் உள்ள சிஎம்எம்எஸ் அலுவலகத்தின் ஜன்னல் வழியாக நுழைந்த பல்தான் மல்லா என்ற வாடகை கொலையாளி சங்கர் குஹா நியோகியின் மீது 6 குண்டுகளை சுட்டான்.  
அவர் கொல்லப்பட்ட சில மணி நேரத்துக்குள் ஆயிரக்கணக்கான தொழிலாளர்கள் அவரது உடல் வைக்கப்பட்டிருந்த மருத்துவமனையில் கூடினார்கள். சத்திஸ்கர் பகுதியில் 150 தொழிற்சாலைகளை சேர்ந்த 2 லட்சத்துக்கும் அதிகமான தொழிலாளர்கள் வேலைநிறுத்தம் செய்தார்கள். ஒன்றரை லட்சம் ஆண்கள், பெண்கள், குழந்தைகள் அவரது இறுதி ஊர்வலத்தில் கலந்து கொண்டார்கள்.
# சங்கர் குஹா நியோகி

## விசாரணை

முன்னாள் பஞ்சாப்/ஹரியானா உயர்நீதிமன்ற தலைமை நீதிபதி டி எஸ் தெவதியா, மூத்த பத்திரிகையாளரும் முன்னாள் இந்திய தூதருமான குல்தீப் நய்யார், பிரபல நாடக கலைஞர் விஜய் டெண்டுல்கர், கல்வியாளரும் சமூக ஆர்வலருமான அனில் சடகோபல், உச்ச நீதி மன்ற வழக்கறிஞர் ராகேஷ் சுக்லா ஆகியோர் அடங்கிய பொதுமக்கள் குழு நியோகி கொலை செய்யப்பட்ட சூழலை பற்றி விசாரித்து தயாரித்த அறிக்கையில், “தமது தொழிலாளர்களுக்கு அடிப்படை வசதிகளும், குறைந்தபட்ச கூலியும் வழங்குவதற்கு கூட மறுக்கும் வலிமையான தொழிலதிபர்களின் கூட்டமைப்பு செயல்படும் பகுதியில் யாரும் அதைத் தட்டிக் கேட்க துணியாத நிலையில் தன்னை அந்த பொறுப்பில் ஈடுபடுத்திக் கொண்டதுதான் நியோகி கொல்லப்பட்டதற்கு காரணம்” என்று குறிப்பிட்டார்கள்.  
நியோகி கொலையில் தொடர்பு உடையவர்களாக 9 பேர் மீது குற்றம் சாட்டப்பட்டது. சிம்ப்ளக்ஸ் நிறுவன உரிமையாளர் மூல்சந்த் ஷா, ஆஸ்வால் நிறுவனத்தின் உரிமையாளர் சந்திரகாந்த் ஷா என்ற இரண்டு தொழிலதிபர்களும் அவர்களில் அடங்குவார்கள். மாவட்ட நீதிமன்றம் வாடகைக் கொலையாளிக்கு (பல்தன் மல்லா) மரண தண்டனையும், தொழிலதிபர்கள் உள்ளிட்ட இன்னும் 5 பேருக்கு (ஞான பிரகாஷ் மிஸ்ரா, அபய் சிங்க், அவதேஷ் ராய்) ஆயுள் தண்டனையும் வழங்கியது. தொழிலதிபர்கள் இருவருக்கும் தலா 10 லட்சம் ரூபாய் அபராதமும் விதித்தது.  
கோரக்பூரைச் சேர்ந்த பல்தான் மல்லா ஒரு வாடகைக் கொலையாளி என்று நிரூபிக்கப்பட்டிருந்தது. "எந்த விதமான தனிப்பட்ட விரோதம் இல்லாமல், பணத்திற்காக மட்டுமே எந்த பாதுகாப்பும் இல்லாமல் இருந்த நியோகியை கொன்றதன் மூலம் அவருடைய குடும்பத்துக்கு மட்டுமில்லாமல் நமது சமூகத்தின் அடிப்படையான ஆயிரக்கணக்கான தொழிலாளர்களுக்கும் பெரும் தீங்கு செய்திருந்தான் பல்தான் மல்லா." இது போன்ற குற்றங்களை தடுப்பதற்கு இந்த வழக்கை, ‘அரிதிலும் அரிதான ஒன்றாக’ கருதி மரண தண்டனை விதிப்பதாக நீதிபதி தீர்ப்பு சொல்லியிருந்தார்.  
ஆனால், உயர்நீதி மன்றம் போதுமான ஆதாரம் இல்லை என்று குற்றம் சாட்டப்பட்டவர்கள் அனைவரையும் விடுதலை செய்தது. சிபிஐயும் மத்திய பிரதேச அரசாங்கமும் உச்சநீதிமன்றத்தில் மேல் முறையீடு செய்தனர்.  
துர்க் மாவட்டத்தில் தொழில் நிறுவனங்கள் நடத்தி வந்த சந்திரகாந்த் ஷா, அபய் சிங், மூல்சந்த் ஷா ஆகியோர், நியோகியின் தொழிற்சங்க நடவடிக்கைகளால் பெருமளவு பாதிக்கப்பட்டிருந்தனர் என்பதற்கும் அவர்களது தொழில்களுக்கு பெரும் பண இழப்பு ஏற்பட்டிருந்தது என்பதற்கும் சிபிஐ விரிவான ஆதாரங்களை கூடுதலாக சமர்ப்பித்தது. ஆனால் உச்சநீதிமன்ற தீர்ப்பு உயர்நீதி மன்ற தீர்ப்பை பெரிதளவு மாற்றி விடவில்லை. வாடகைக் கொலையாளிக்கு மட்டும் சிறைத் தண்டனை வழங்கப்பட்டது. செல்வாக்கு தொழிலதிபர்கள் விடுவிக்கப்பட்டார்கள்.
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

**மருத்துவ படிமங்கள் எண்ணிம முறையாக்கமும் பரிமாற்ற முறைமையும்** (**DICOM - Digital Imaging and Communications in Medicine**) என்பது,
|-
! மதிப்பு விளக்கம் (Value Representation)
! விரிவாக்கம் (Description)
|-
| AE
| பயன்பாட்டுக் கருவியின் பெயர் (Application Entity)
|-
| AS
| வயது (Age String)
|-
| AT
| Attribute Tag
|-
| CS
| Code String
|-
| DA
| திகதி (Date)
|-
| DS
| தசமம் (Decimal String)
|-
| DT
| திகதி/ நேரம் (Date/Time)
|-
| FL
| Floating Point Single (4 bytes)
|-
| FD
| Floating Point Double (8 bytes)
|-
| IS
| Integer String
|-
| LO
| Long String
|-
| LT
| Long Text
|-
| OB
| Other Byte
|-
| OF
| Other Float
|-
| OW
| Other Word
|-
| PN
| நோயாளியின் பெயர் (Person Name)
|-
| SH
| Short String
|-
| SL
| Signed Long
|-
| SQ
| Sequence of Items
|-
| SS
| Signed Short
|-
| ST
| Short Text
|-
| TM
| நேரம் (Time)
|-
| UI
| Unique Identifier
|-
| UL
| Unsigned Long
|-
| UN
| தெரியவில்லை (Unknown)
|-
| US
| Unsigned Short
|-
| UT
| Unlimited Text
|}
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## டைகாம் சேவைகள்

டைகாமானாது, பல்வேறு சேவைகளை தன்னிடத்தே கொண்டு விளங்குகிறது. அவற்றுள் பெரும்பாலானவை தகவல்களை [[கணினி வலையமைப்பு|பிணையத்திற்கு அனுப்புதல், மற்றும் முறைமையில் உள்ள தரவு வடிவங்களை விட அதிகப்படியான சேவைகளை உள்ளடக்கியதாகும்.
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## டைகாம் சேவைகள்

### பதிவு

டைகாம் பதிவு சேவையானது (DICOM Store service), படிமங்களை அல்லது படிமம் சார்ந்த பிற தகவல்களை பேக்ஸ் கருவி அல்லது செயல்நிலையங்களுக்கு அனுப்ப பயன்படுகிறது.
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## டைகாம் சேவைகள்

### வினவலும் மீட்டெடுப்பும்

இது செயல்நிலையங்களில் உள்ள படிமங்களை அல்லது அதைச் சார்ந்த தகவல்களை கண்டறிய மற்றும், அவற்றை பேக்ஸ் கருவியிலிருந்து மீட்டெடுக்கவும் உதவுகிறது.
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## டைகாம் சேவைகள்

### அச்சிடல்

டைகாம் படிமங்கள் அச்சிடல் சேவை என்பது, டைகாம் படிமங்களை அச்சு இயந்திரத்திற்கு அனுப்புவதற்காக பயன்படுகிறது. இவ்வாறு அனுப்பபடும் படிமங்கள், எக்ஸ் கதிர் படிமங்களில் பிரசுரிக்கப்படும். இது கடின நகல் அச்சு அல்லது காட்சி சாதனங்கள் (DICOM பகுதி 14 இல் வரையறுக்கப்பட்டுள்ளது) போன்றவற்றினில் பார்க்க ஏதுவாக பிரசுரிக்கப்படும்.
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## பயன்பாடு

| பயன்பாட்டுக் கருவி | விளக்கம் |  |
| --- | --- | --- |
| AS | Modality of type Angioscopy - பயன்பாட்டில் இல்லை |  |
| BI | Modality of type Biomagnetic Imaging |  |
| CD | Modality of type Color Flow Doppler - பயன்பாட்டில் இல்லை |  |
| CF | Modality of type Cinefluorography - பயன்பாட்டில் இல்லை |  |
| CP | Modality of type Colposcopy - பயன்பாட்டில் இல்லை |  |
| CR | Modality of type Computed radiography |  |
| CS | Modality of type Cystoscopy - பயன்பாட்டில் இல்லை |  |
| CT | Modality of type Computed Tomography |  |
| DD | Modality of type Duplex Doppler - பயன்பாட்டில் இல்லை |  |
| DG | Modality of type Diaphanography |  |
| DM | Modality of type Digital Microscopy - பயன்பாட்டில் இல்லை |  |
| DS | Modality of type Digital Subtraction Angiography - பயன்பாட்டில் இல்லை |  |
| DX | Modality of type Digital Radiography |  |
| EC | Modality of type Echocardiography - பயன்பாட்டில் இல்லை |  |
| ECG | Modality of type Electrocardiograms |  |
| EM | Modality of type Electron Microscope |  |
| ES | Modality of type Endoscopy |  |
| FA | Modality of type Fluorescein Angiography - பயன்பாட்டில் இல்லை |  |
| FS | Modality of type Fundoscopy - பயன்பாட்டில் இல்லை |  |
| GM | Modality of type General Microscopy |  |
| HC | Modality of type Hard Copy |  |
| LP | Modality of type Laparoscopy - பயன்பாட்டில் இல்லை |  |
| LS | Modality of type Laser Surface Scan |  |
| MA | Modality of type Magnetic resonance angiography - பயன்பாட்டில் இல்லை |  |
| MG | Modality of type Mammography |  |
| MR | Modality of type Magnetic Resonance Imaging |  |
| MS | Modality of type Magnetic Resonance Spectroscopy - பயன்பாட்டில் இல்லை |  |
| NM | Modality of type Nuclear Medicine |  |
| OP | Modality of type Ophthalmic Photography |  |
| OPM | Modality of type Ophthalmic Mapping |  |
| OPR | Modality of type Ophthalmic Refraction |  |
| OPV | Modality of type Ophthalmic Visual Field |  |
| OT | Modality of type Other |  |
| PT | Modality of type Positron Emission Tomography (PET) |  |
| RD | Modality of type Radiotherapy Dose (a.k.a. RTDOSE) |  |
| RF | Modality of type Radio Fluoroscopy |  |
| RG | Modality of type Radiographic Imaging (conventional film screen) |  |
| RTIMAG | Modality of type Radiotherapy Image |  |
| RP | Modality of type Radiotherapy Plan (a.k.a. RTPLAN) |  |
| RS | Modality of type Radiotherapy Structure Set (a.k.a. RTSTRUCT) |  |
| RT | Modality of type Radiation Therapy |  |
| SC | Modality of type Secondary Capture |  |
| SM | Modality of type Slide Microscopy |  |
| SR | Modality of type Structured Reporting |  |
| ST | Modality of type Single-Photon Emission Computed Tomography - பயன்பாட்டில் இல்லை |  |
| TG | Modality of type Thermography |  |
| US | Modality of type Ultrasound |  |
| VF | Modality of type Videofluorography - பயன்பாட்டில் இல்லை |  |
| VL | Modality of type Visible Light |  |
| XA | Modality of type X-Ray Angiography |  |
| XC | Modality of type External Camera | } |
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## டைகாம் பரப்புகை கட்டுப்பாடு நெறிமுறையும் துறைமுக இணைய நெறிமுறையும்

மருத்துவ படிமங்கள் எண்ணிம முறையாக்கமும் பரிமாற்ற முறைமையும் என்னும் டைகாமானது, மற்ற கணினி அல்லது கருவிகளுடன் தொடர்புகொள்ள சில நெறிமுறைகளை பின்பற்றுகிறது. இது ஐ. ஏ. என். ஏ. (IANA - Internet Assigned Numbers Authority) இணையத்தளத்திற்கான எண்களை வழங்கும் ஆணையத்தால் அறிமுகப்படுத்தப்பட்டது.
- 104 இது டைகாம் படிமங்களை பரப்புகை கட்டுப்பாடு நெறிமுறை அல்லது பயனர் தரவு நெறிமுறை (User Datagram Protocol - UDP) போன்றவற்றிற்காகப் பயன்படுத்தப்படுகிறது. இத்துறைமுகமானது சிறப்பு உரிமைகளை பெற்றுள்ளதால் (reserved subset), பல இயங்குதளங்களில் இதனை பயன்படுத்த சிறப்பு உரிமைகள்(special privileges) அவசியமாகிறது.
- 2761 பதிவு செய்யப்பட்ட துறைமுகம், using Integrated Secure Communication Layer (ISCL) (பரப்புகை கட்டுப்பாடு நெறிமுறை அல்லது பயனர் தரவு நெறிமுறை)
- 2762 பதிவு செய்யப்பட்ட துறைமுகம்,using Transport Layer Security (TLS) (பரப்புகை கட்டுப்பாடு நெறிமுறை அல்லது பயனர் தரவு நெறிமுறை)
- 11112 டைகாம் நெறிமுறையை கடைபிடிக்கும் படிமங்கள், திறந்த தகவல் பரிமாற்றத்திற்காக (பரப்புகை கட்டுப்பாடு நெறிமுறை அல்லது பயனர் தரவு நெறிமுறை) பதிவு செய்யப்பட்ட துறைமுகம்
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## மருத்துவ படிமங்கள் எண்ணிம முறையாக்கமும் பரிமாற்ற முறைமையும்

மருத்துவ படிமங்கள் எண்ணிம முறையாக்கமும் பரிமாற்ற முறைமையும் கீழ்கானும் தனிபிரிவுகளாக பிரிக்கப்பட்டுள்ளது, இவை ஒன்றோடொன்று தொடர்புடையது.  
ஜனவரி 2010-ம் ஆண்டு வெளியிடப்பட்ட 2009-ம் ஆண்டு வரையிலான் நெறிமுறைகளை உள்ளடக்கிய பக்கங்களுக்கு இணைப்பு தரப்பட்டுள்ளது. தற்போதைய நெறிமுறைகளுக்கு பார்க்க மருத்துவ படிமங்கள் எண்ணிம முறையாக்கமும் பரிமாற்ற முறைமையும் இணையத்தளம்.  
- PS 3.1:
- PS 3.2:
- PS 3.3:
- PS 3.4:
- PS 3.5:
- PS 3.6:
- PS 3.7:
- PS 3.8:
- PS 3.9: வழக்கத்தில் இல்லை ( செய்தி பரிமாற்றத்திற்கான இருபுள்ளி தகவல் தொடர்பு (Point-to-Point Communication))
- PS 3.10:
- PS 3.11:
- PS 3.12:
- PS 3.13: பயன்பாட்டில் இல்லை (formerly Print Management Point-to-Point Communication Support)
- PS 3.14:
- PS 3.15:
- PS 3.16:
- PS 3.17:
- PS 3.18:
# மருத்துவப் படிமங்கள் எண்ணிம முறையாக்கமும் பரிமாற்ற முறைமையும்

## மேலும் பார்க்க

- மருத்துவ படிமங்கள் எண்ணிம முறையாக்கமும் பரிமாற்ற முறைமையும் குறித்த பக்கம்: http://dabsoft.ch/dicom/index.html
# மு. இராசேசு

**மு. இராசேசு** (*M. Rajesh*, பிறப்பு: நாகர்கோவில்) ஒரு தமிழ்த் திரைப்பட இயக்குநர், திரைக்கதையாசிரியர், தன்னுடைய முழு நீள நகைச்சுவைத் திரைப்படங்களுக்காக அறியப்பட்டவர். இவருடைய முதல் திரைப்படமான *சிவா மனசுல சக்தி* 2009ஆம் ஆண்டு வெளியானது, அதனைத் தொடர்ந்து 2010ஆம் ஆண்டு *பாஸ் என்கிற பாஸ்கரன்* வெளியானது. இவ்விரண்டு திரைப்படங்களும் மக்கள் மத்தியில் பெரும் வரவேற்பை பெற்றதைத் தொடர்ந்து பெரிய இயக்குநராக உயர்ந்தார்.
# மு. இராசேசு

## குறிப்பிடத்தக்க தகவகல்கள்

- இவருடைய முதல் திரைப்படமான சிவா மனசுல சக்தியில், இரண்டாவது திரைப்படத்தின் கதாநாயகனான ஆர்யா (திரைப்படம்: பாஸ் என்கிற பாஸ்கரன்), சிறப்புத் தோற்றத்தில் நடித்தார்.
- இவருடைய இரண்டாவது திரைப்படமான, பாஸ் என்கிற பாஸ்கரனில் முதல் திரைப்படத்தின் கதாநாயகனான ஜீவா (திரைப்படம்: சிவா மனசுல சக்தி), சிறப்புத் தோற்றத்தில் நடித்தார்.
- இவருடைய மூன்றாவது திரைப்படமான ஒரு கல் ஒரு கண்ணாடியில், இரண்டாவது திரைப்படத்தின் கதாநாயகனான ஆர்யா (திரைப்படம்: பாஸ் என்கிற பாஸ்கரன்), மறுபடியும் சிறப்புத் தோற்றத்தில் நடித்தார்.
- இவருடைய அனைத்து திரைப்படங்களிலும், சந்தானம் நகைச்சுவைத் தோற்றத்தில் நடித்துள்ளார்.
# மு. இராசேசு

## திரை வாழ்க்கை

| **ஆண்டு** | **திரைப்படம்** | **நடிகர்கள்** | **மொழி** | **முடிவு** | **குறிப்புகள்** |
| --- | --- | --- | --- | --- | --- |
| 2009 | *சிவா மனசுல சக்தி* | ஜீவா, அனுயா, சந்தானம் | தமிழ் | வெற்றி |  |
| 2010 | *பாஸ் என்கிற பாஸ்கரன்* | ஆர்யா, நயன்தாரா, சந்தானம் | தமிழ் | வெற்றி |  |
| 2012 | *ஒரு கல் ஒரு கண்ணாடி* | உதயநிதி இசுட்டாலின், ஹன்சிகா மோத்வானி, சந்தானம் | தமிழ் | வெற்றி |  |
| 2013 | *ஆல் இன் ஆல் அழகு ராஜா* | கார்த்திக் சிவகுமார், சந்தானம் | தமிழ் |  |  |
| 2015 | *வாசுவும் சரவணனும் ஒண்ணா படிச்சவங்க* | ஆர்யா, சந்தானம் | தமிழ் | படபிடிப்பில் | } |
# மதுரை ஆதீனம்

**மதுரை ஆதீனம்** என்பது தமிழகத்தின் மிகத் தொன்மையான சைவ சமயத் திருமடங்களில் ஒன்றாகும். மதுரை நகரில் அமைந்துள்ள இந்த ஆதீனம் சுமார் 1,500 ஆண்டுகளுக்கு முன்பு சைவசமய நாயன்மார்களில் ஒருவரான திருஞானசம்பந்தரால் புனரமைக்கப்பட்டது.
# மதுரை ஆதீனம்

## நம்பிக்கை

மதுரையை ஆண்ட கூன் பாண்டியன் எனும் பாண்டிய மன்னன் சமண மதத்தைத் தழுவிய போது அவனது ஆட்சிக்குட்பட்ட பாண்டிய நாட்டின் பகுதி முழுவதும் சமண மதம் இருந்தது. சிவாலயங்களில் பூசைகள் நடைபெறவில்லை. மக்கள் மத்தியில் சிவ வழிபாடு வீழ்ச்சியுற்றுக் காணப்பட்டது. கூன்பாண்டியனின் மனைவி மானியும் (மங்கையர்க்கரசி) சைவ சமயத்தில் பற்று கொண்டவர். மந்திரி குலச்சிறையாரும் சிவபக்தர். அரசியும் மந்திரியும் கலந்தாலோசித்து திருஞானசம்பந்தரை மதுரைக்கு அழைத்தனர். மதுரைக்கு வந்த திருஞானசம்பந்தரை மந்திரி குலச்சிறையார் மதுரை ஆதீன மடத்தில் தங்க வைத்தார். சமணர்கள் சம்பந்தரைக் கொல்லும் நோக்கத்துடன் சம்பந்தர் தங்கியிருந்த மடத்திற்குத் தீ வைத்தனர். சம்பந்தர் மடத்தை விட்டு வெளியில் வந்து ஆலவாய் அண்ணலை தேவாரப்பதிகப் பாடலால் வேண்டினார். நெருப்பு வெப்பு நோயாக மாறிக் கூன்பாண்டியனை வாட்டியது. சமணர்கள் மன்னனின் நோயைக் குணப்படுத்த பல முயற்சி செய்தும் பலனில்லை. திருஞானசம்பந்தர் திருநீற்றுப்பதிகம் பாடி மன்னனின் வெப்பு நோயைக் குணப்படுத்தினார். சமணர்கள் மீண்டும் போட்டிக்கு அழைத்தனர். அனல்வாதம், புனல்வாதம் அனைத்திலும் ஞானசம்பந்தர் வென்று கூன்பாண்டியனின் கூன் முதுகு நோயை நீக்கி நின்றசீர் நெடுமாறனாக மாற்றினார்.  
ஞானசம்பந்தர் சைவத்தையும், தமிழையும் மதுரையில் மீண்டும் நிலைநாட்டினார். இச்செய்திகள் முழுவதும் சேக்கிழார் அருளிய பெரிய புராணத்திலும் சுந்தரர் அருளிய திருத்தொண்டர் தொகையிலும் நம்பியாண்டார்நம்பிகள் அருளிய திருத்தொண்டர் அந்தாதியிலும் காணப்படுகின்றன. தமிழகத் திருக்கோயில் கல்வெட்டுகள் மற்றும் தேவாரப்பதிகப் பாடல்கள் ஆகியவற்றிலும் இவ்வரலாற்றுச் செய்திகள் சிறப்பாக இடம்பெற்று உள்ளன.
# மதுரை ஆதீனம்

## பீடாதிபதி தேர்வுமுறை

திருஞானசம்பந்தர் ஒழுங்குபடுத்திய மதுரை ஆதீனம் மடம், சைவ சித்தாத்தங்களை அடிப்படையாகக் கொண்ட திருமடம் ஆகும். இன்றுவரை 292 பேர் பீடாதிபதியாக இருந்துள்ளனர். 292 ஆவதாக அருணகிரிநாதர் இருந்தார். இவர் தனக்கு அடுத்ததாக 293 வது பீடாதிபதியாக ஸ்ரீலஸ்ரீ ஹரிஹர ஞானசம்பந்த தேசிக பரமாச்சாரிய சுவாமிகள் ஆவார்கள். திருவாவடுதுறை ஆதீனத்தில் மூத்த தம்பிரான் ஆக சுமார் 40 ஆண்டுகளுக்கு மேல் ஆன்மீக பணியிலும் பொது பணியிலும் தன்னை அர்ப்பணித்துக் கொண்டவர் ஆவார்கள்.
# மதுரை ஆதீனம்

## பீடாதிபதிகள் பட்டியல்

- 291 சோமசுந்தர தேசிகர்
- 292 அருணகிரிநாத ஞானசம்பந்த தேசிக பரமாச்சாரிய சுவாமி (13 ஆகத்து 2021 வரை)
- 293 ஸ்ரீலஸ்ரீ ஹரிஹர ஞானசம்பந்த தேசிக பரமாச்சாரிய சுவாமிகள் (23 ஆகஸ்டு 2021 முதல்)
# மதுரை ஆதீனம்

## மதுரை ஆதீனக் கோயில்கள்

மதுரை ஆதினத்திற்குரிய மூன்று கோயில்கள் தஞ்சாவூர் மற்றும் திருவாரூரில் உள்ளது.  
- கஞ்சனூர் அக்கினீஸ்வரர் கோயில், தஞ்சாவூர்
- திருப்புறம்பியம் சாட்சிநாதேஸ்வரர் கோயில், தஞ்சாவூர்
- கச்சனம் கைச்சின்னேசுவரர் கோயில், திருத்துறைப்பூண்டி
- மீனாட்சி அம்மன் கோவில், மதுரை
# மதுரை ஆதீனம்

## இதனையும் காண்க

- தருமை ஆதீனம்
- திருவாவடுதுறை ஆதீனம்
- திருப்பனந்தாள் காசிமடம்
- குன்னக்குடி ஆதீனம்
- மயிலம் பொம்மபுர ஆதீனம்
# குடம்பி

ஒன்றின் குடம்பி நிலை]]  
**குடம்பி** அல்லது **இளம் உயிரி** அல்லது **தோற்றுவளரி** (*Larva*) எனப்படுவது பல விலங்குகளின் வாழ்க்கை வட்டத்தில், அவை முட்டையிலிருந்து தமது முதிர்நிலைக்கு உருமாற்றம் அடைவதற்கு முன்னரான இளம்பருவ விருத்தி நிலைகளில் ஒன்றாகும். இலத்தீன் மொழியில் Larva என்பது பிசாசு எனப் பொருள்படும். நேரடியான வளர்ச்சி மூலம் முதிர்நிலையை அடையாத பூச்சி, நீர்நில வாழ்வன, மற்றும் Cnidaria தொகுதியைச் சேர்ந்த உயிரினங்களில் இத்தகைய வளர்நிலையைக் காணலாம்.  
இந்த குடம்பி நிலையானது, முதிர்நிலையிலிருந்து முற்றாக வேறுபட்டுக் காணப்படும் (எ.கா. முதிர்நிலை பட்டாம்பூச்சிகளும், அவற்றின் குடம்பி நிலைகளான கம்பளிப்புழுக்களும்). குடம்பிகளின் அமைப்பும், உடல் உறுப்புக்களும், முதிர்நிலையில் இருந்து மிகவும் வேறுபட்டிருக்கும். குடம்பியின் உணவும் முதிர்நிலையின் உணவிலிருந்து வேறுபட்டிருக்கும். அத்துடன் பொதுவாக குடம்பிகள் வாழும் சூழலும் முதிர்நிலை வாழும் சூழலில் இருந்து வேறுபட்டிருக்கும்.  
பூச்சிகளில், குடம்பி நிலையிலிருந்து, முதிர்நிலைக்கு விருத்தியடைய முன்னர், உருமாற்றம் மூலம் கூட்டுப்புழு என்னும் ஒரு இடை விருத்தி நிலையும் உருவாகும். அந்த கூட்டுப்புழுவின் வெளி உறையை குடம்பியே உருவாக்கும்.
# சிங்களம் உள்வாங்கிக் கொண்ட தமிழ்ச் சொற்கள்

**சிங்களம் உள்வாங்கிக் கொண்ட தமிழ்ச் சொற்கள்** (*Sinhala Words of Tamil Origin*) என்னும் இக்கட்டுரை இலங்கையில் சிங்கள மொழிக்கும் தமிழ் மொழிக்கும் இடையிலான தொடர்புகளால் சிங்கள மொழியில் உள்வாங்கப்பட்ட தமிழ்ச் சொற்களைப் பட்டியலிடுகிறது.
# எடை

2  
இரு வேறு கருத்துக்களுடைய இரு வேறு சொற்களான திணிவையும், எடையையும் ஒன்22றென பலர் குழம்பிக் கொள்கின்றனர். அடிப்படையில் எடை ஒரு விசையாகும். எனினும் திணிவு விசையல்ல.
# எடை

## வரையறைகள்

2
# எடை

## வரையறைகள்

### ஈர்ப்பு வரையறை

அறிமுக இயற்பியல் உரைநூல்களில் மிகவும் பொதுவாக எடைக்கு காணப்படும் வரையறையானது, *ஒரு உடல் அமைப்பு மீது ஈர்ப்பு விசை செலுத்தும் விசையே எடை என வரையறுக்கிறது.* இது பெரும்பாலும் என்ற சூத்திரத்தால் வெளிப்படுத்தப்படுகிறது. இங்க *W* என்பது எடை, *m* பொருளின் நிறையையும், *g* என்பது ஈர்ப்பு முடுக்கத்தையும் குறிக்கிறது.
# எடை

## எடைக்கும் திணிவுக்குமிடையிலான வேறுபாடுகள்

எடையும் திணிவும் ஒன்று போலத் தென்பட்டாலும் இரண்டுக்குமிடையில் பெரும் வேறுபாடுகள் உள்ளன. திணிவு என்பது அனைத்துப் பொருட்களினதும் அடிப்படைப் பண்பாகும். திணிவு ஒரு பொருளின் அளவாகும். எனினும் எடை என்பது ஒரு பொருள் மீது இன்னொரு பொருள் ஈர்க்கும் விசையாகும். எடை ஈர்ப்பு விசையால் உண்டாவது. ஈர்ப்பு விசை திணிவால் உண்டாவது. உதாரணமாக 10&nbsp;kg திணிவுள்ள பொருள் மீது புவி பிரயோகிக்கும் 98N (9.8ms<sup>−2</sup> * 10&nbsp;kg=98N) விசையே எடையாகும்.  
திணிவு இடத்துக்கிடம் மாறுபடாது. ஒரு பொருள் எவ்விடத்திலிருந்தாலும் அது அடக்கும் சடப்பொருள் மாறாது- எனவே திணிவும் மாறாது. எனினும் எடை இடத்துக்கிடம் மாறுபடும் இயல்புடையது. பூமியில் இடத்துக்கிடம் புவியீர்ப்பு ஆர்முடுகலில் சிறிய 0.5% வித்தியாசம் காணப்படுகின்றது. பின்வரும் அட்டவணை அவ்வாறு சில இடங்களிலுள்ள புவியீர்ப்பு ஆர்முடுகல் வேறுபாடுகளைக் காட்டுகின்றது. எனவே ஒரு பொருளின் எடை இவ்விடங்களுக்கிடையில் சிறிய வேறுபாட்டைக் காட்டும். எனினும் திணிவு எவ்விடத்திலும் மாற்றமடையாது.  
| இடம் | நிலநேர்க்கோடு | புவியீர்ப்பு ஆர்முடுகல் (m/s<sup>2</sup>) |  |
| --- | --- | --- | --- |
| மத்திய கோடு | 0° | 9.7803 |  |
| சிட்னி | 33°52′ S | 9.7968 |  |
| அபர்டீன் | 57°9′ N | 9.8168 |  |
| - | வட துருவம் | 90° N | 9.8322 |  
ஒருவரது புவியில் உள்ள எடையை விட சந்திரனில் எடை குறைவாகும். எனினும் இரு இடங்களிலும் அவரது திணிவு சமமாகும்.  
திணிவு ஒரு எண்ணிக்கணியமாகும். விசை ஒரு காவிக்கணியமாகும் (திசை கொண்டது).
# எடை

## சார்பு எடை

இடத்துக்கிடம் ஈர்ப்பு விசையால் உண்டுபண்ணப்படும் ஆர்முடுகல் வேறுபடுவதால், அண்டத்தில் ஒவ்வொரு அண்டப்பொருளும் வேறு பொருட்களில் வெவ்வேறளவான எடையை உருவாக்குகின்றன. புவியிலுள்ள எடையை விட சூரியனில் எடை பல மடங்காகும்.  
| அண்டப் பொருள் | புவியீர்ப்பின் மடங்கு | மேற்பரப்பில் ஈர்ப்பு ஆர்முடுகல்
m/s<sup>2</sup> |
| --- | --- | --- |
| சூரியன் | 27.90 | 274.1 |
| புதன் | 0.3770 | 3.703 |
| வெள்ளி | 0.9032 | 8.872 |
| புவி | 1 | 9.8226<span> |
| சந்திரன் | 0.1655 | 1.625 |
| செவ்வாய் | 0.3895 | 3.728 |
| வியாழன் | 2.640 | 25.93 |
| சனி | 1.139 | 11.19 |
| யுரேனஸ் | 0.917 | 9.01 |
| நெப்டியூன் | 1.148 | 11.28 |
# ஹாஜி முகமது மௌலானா சாகிப்

**ஹாஜி முகமது மெளலானா சாகிப்** என்ற **மதுரை மௌலானா சாகிப்** (1886 - 1957) இந்திய விடுதலைப் போராட்டத்தில் ஈடுபட்ட இசுலாமியர். சிறந்த பேச்சாளர்.
# ஹாஜி முகமது மௌலானா சாகிப்

## பிறப்பும் இளமையும்

மதுரை முனிச்சாலையில் வாழ்ந்த ஹாஜி முகம்மது அசனுதீன் - மாஜான் பீவி இணையருக்கு 1886 ஆம் ஆண்டு மகனாக ஹாஜிமுகம்மது பிறந்தார். தனது தொடக்கக் கல்வியை ஆங்கிலவழிக்கல்வி மூலம் பெற்ற ஹாஜிமுகம்மது பின்னர், பார்ஸி மொழியும், உருது மொழியும் கற்றார். சௌராட்டிர மொழியில் பேசும் திறமையும் பெற்றார். ஹாஜியின் தந்தை இறைப்பற்றுடன் நாட்டுப்பற்றும் மிக்க காரணத்தால் சுதேசமித்திரன் நாளிதழை வாங்கி வந்தார். அதனை ஹாஜிமுகம்மது படித்து அன்றாடம் தேச நிகழ்ச்சிகளை ஊன்றிக்கவனித்து வந்தார். ஆங்கிலேயக் கப்பல் கம்பனிக்கு எதிராக வ. உ. சி, கப்பல் கம்பனி தொடங்கியதும் அதனால் கைது செய்யப்பட்டதும், நெல்லையில் இதனால் ஏற்பட்ட கொந்தளிப்பும் மௌலானாவின் தேசப்பற்று ஆர்வத்தை அதிகமாக்கின.  
1908- மார்ச் 13-ஆம் நாள் விபின் சந்திரபாலரின் பிறந்தநாள் விழா நெல்லையில் கொண்டாடப்பட்ட போது பிரித்தானியரின் அடக்குமுறையும், அதனைத் தொடர்ந்து நடந்த துப்பாக்கிச் சூட்டில் முகம்மது யாசீன் என்ற இளைஞர் இறந்ததும் மௌலானாவைப் பெரிதும் கவலைக்குள் ஆழ்த்தியது. அடக்குமுறையில் ஆத்திரம் கொண்டார். .அன்னிபெசண்ட் துவக்கிய ஹோம் ரூல் இயக்கத்தில் சேர்ந்து போராட்டத்தில் பங்கு கொண்டவர். 1921-இல் நிலக்கோட்டையில் நடந்த கள்ளுக்கடை மறியல், 1932- இல் மதுரையில் நடைபெற்ற சத்தியாக்கிரக போராட்டம் ஆகியவற்றில் கலந்துகொண்டு சிறை சென்றவர். இவர் மதுரை நகராட்சியின் முனிசிபல் சேர்மனாகவும், துணை சேர்மனாகவும் பதவி வகித்தவர். மத ஒற்றுமைக்காகப் பாடுபட்டவர். இவரின் மனைவி சுல்தான் பீவி ஆவார்.
# யவன ராணி (புதினம்)

**யவன ராணி** (*Yavana Rani*) என்பது இந்தியாவின் தமிழகத்தைச் சேர்ந்த எழுத்தாளர் சாண்டில்யன் எழுதிய ஒரு வரலாற்றுப் புதினம் ஆகும். 1960களில் குமுதம் வார இதழில் இத்தொடர் வெளிவந்தது. வானதி பதிப்பகத்தாரால் புத்தகமாக வெளியிடப்பட்டது. இந்தக் கதையில் சங்ககாலத்தில் வாழ்ந்த சோழர் வரலாற்றை ஒட்டி கற்பனைகளையும் சேர்த்து கதை எழுதப்பட்டுள்ளது.  
கரிகாலன் (திருமாவளவன்) வெண்ணி (கோவில்வெண்ணி தஞ்சை - திருவாரூர் சாலையில் உள்ள ஓர் சிற்றூர்) நகரில் சேர மன்னன் பெருன்சேரலாதனையும், பாண்டியனையும், பன்னிரு வேளிர் ஆதரவுடன் ஆட்சியைப் பிடித்த இருங்கோவேள் படையையும் அழித்து மன்னனாக முடி சூடியதை இப்புதினம் விவரிக்கின்றது.  
கதையின் நாயகன் சோழ நாட்டின் படைத்தலைவனாக இருந்த இளஞ்செழியன். இளஞ்செழியன் தன் முறைப்பெண் பூவழகியின் மீது கொண்ட காதலையும், யவன ராணி (கிரேக்க ராணி) இளஞ்செழியன் மீது கொண்ட மாசறு காதலையும் விவரிகின்றது. தமிழகத்தில் (பூம்புகார் நகரில்) தமிழருக்கு யவனர்கள் சேவகம் செய்து வந்ததையும், பூம்புகாரின் சிறப்பையும், கடல் வாணிபத்தில் தமிழர் பங்கையும், இப்லாஸ் என்ற யவனன் இளஞ்செழியன் மீது கொண்ட விசுவாசத்தையும், டைபிரியஸ் என்ற யவன கடற்படைத் தலைவன் போர் திறமைகளையும் இப்புதினம் விவரிக்கின்றது.
# யவன ராணி (புதினம்)

## கதைச் சுருக்கம்

இளஞ்செழியன் சோழ நாட்டின் படைத்தலைவன். ஒருநாள் புகார் நகரின் கடற்கரையில் யவன பெண் ஒருவளை மயங்கிய நிலையில் கண்டு எடுக்கிறான். அவளை தன் மாளிகைக்கு கொண்டு செல்கிறான். அவனுடன் உதவியாளன் ஹிப்பாலாசும் வருகிறான்.
யவன பெண் கண் விழித்ததும் அவளிடம் அவள் யார் என்று கேட்கும் போது , சோழ படையின் மற்றோரு படை தலைவன், இளஞ்செழியன் மாளிகைக்குள் நுழைந்து யவன பெண்ணை தன்னுடன் அனுப்புமாறு சொல்கிறான் . அப்போது தான் யவன பெண் சாதாரணவளல்ல, அவள் யவன தேசத்திலிருந்து வந்து புகார் நகரில் முடி சூட வந்த யவன ராஜ குடும்பத்தின் இளவரசி என்று அறிகிறான்.  
வந்த படைத்தலைவன் இளஞ்செழியனிடம் மற்றோரு அதிர்ச்சியளிக்கும் சேதியை சொல்கிறான், சோழ நாட்டின் மன்னனான இளஞ்சொட் சென்னி கொல்லப்பட்டான் மற்றும் இளவரசனான திருமாவளவன் தப்பித்து சென்றுவிட்டான் என்று. எதனை அறிந்த இளஞ்செழியன் ராணியை அனுப்ப முடித்து என்று மறுத்து எதிர்ப்பட்ட வீரர்களை தாண்டி யவன ராணியை கொண்டு செல்கிறான். ராணியை பிரம்மானந்த ஸ்வாமிகளின் மடத்திற்கு கூடி செல்கிறான். அங்கு எதிர்பாராத விதமாக இளஞ்செழியனின் மாமன் மகள் பூவழகி இருக்கிறாள். பூவழகி ஏற்கனவே இளஞ்செழியன் மீது காதல் கொண்டிருந்தாலும் சில காலத்திற்கு முன்பு நடந்த நிகழ்ச்சியால் அவனை வெறுத்து ஒதுக்குகிறாள். அதனை மேலும் பன்மடங்காக உயர்த்த இளஞ்செழியனை ராணியுடன் காண்கிறாள். ராணியை பிரம்மானந்தரின் அறிவுரையின் பெயரில் சமண மடத்திற்கு அழைத்து செல்கிறான். அங்கு சமண துறவி பிரம்மானந்தரின் உளவாளி என்று அறிகிறான் , மற்றும் மடத்தின் அருகில் உள்ள மாளிகை தீக்கு இரையாகிறது. அம்மாளிகையில் திருமாவளவன் இருந்திருக்கிறான் , ஆனால் தீயில் மாண்டுபோகாமல் , காலில் மட்டும் தீப்புண் பட்டும் கால் கருகிய நிலையில் தப்பி செல்கிறான்.  
மன்னன் இல்லாத சோழ நாட்டை இருங்கோவேள் , யவனர்களுடன் சேர்ந்து கைப்பற்றுகிறான். மேலும் புகார் நகரை யவனர்களுக்கு தாரை வார்க்க முடிவு செய்கிறான். ராணிக்கு துணையாக யவனர்கள் மிகச் சிறந்த படை தலைவன் டைபீரியஸ் வருகிறான். ராணி புகார் நகரை கைப்பற்றும் நோக்கில் இருந்து மாறுபட்டு இளஞ்செழியனிடம் காதல் கொண்டிருப்பதை அறிந்து , இளஞ்செழியனை புகார் நகரில் இருந்து மயக்கமுற்ற செய்து அடிமைக்கப்பலில் அனுப்புகிறான். இளஞ்செழியன் அங்கிருந்து தனது புத்தி கூர்மையால் தப்பித்து, சாம்பிராணி தேசத்தில் மாட்டிக்கொள்கிறான். அங்கிருந்து அலிமாவால் தப்பி சோழ தேசம் வருகிறான். திருமாவளவன் கரிகாலன் என்னும் பெயரோடு படை திரட்டி இருங்கோவேளை வென்று சோழ தேசத்தின் மன்னனாக முடி சூடுகிறான். யவன நாட்டிற்கு துரோகம் செய்ததற்காக டைபீரீஸ் யவன ராணியை கொல்கிறான். யவனராணி பூவழகியை இளஞ்செழியனிடம் சேர்த்துவைத்து மறைகிறாள்.
# சீயகங்கன்

**அமராபரணன் சீயகங்கன்** (இயற் பெயர் : *திருவேகம்பமுடையான்*) எனபவர் கங்கர் பரம்பரையில் வந்த ஓர் அரசன். சங்க காலக் கங்கன் வழியில் வந்த மேலைக் கங்கர் மரபினர் ஆவார். இவர் மூன்றாம் குலோத்துங்க சோழனுக்கு அடங்கிய சிற்றரசனாக இருந்தார். இவரது தலைநகரம் அக்காலத்தில் *குவளாலபுரம்* என்று அழைகபட்ட தற்கால கோலார் நகரமாகும். கங்கர் சமண மதத்தினர். சீயகங்கன் நன்னூல் என்னும் இலக்கண நூல் தோன்றக் காரணமாக இருந்தவன். நன்னூல் இயற்றிய ஆசிரியர் பவணந்தி முனிவரையும், இந்தப் பவணந்தியார் காலத்திலேயே நன்னூலுக்கு உரை எழுதிய மயிலைநாதரையும் பேணிப் பாதுகாத்தவன்.  
இவனது மெய்க்கீர்த்தி இவனை *அமராபரணன்*, *ஸ்ரீமத் குவளாலபுர பரமேசுரன்* *கங்க குலோற்பவன்*, *சூரநாயகன்* என்றெல்லாம் பாராட்டுகிறது. இவனுக்குத் திருவேகம்பமுடையான் என்னும் பெயரும் உண்டு எனத் தெரிவிக்கிறது.  
சீயகங்கன் மதுராந்தகப் பொத்தம்பிச் சோழனின் மைத்துனன். (மனைவியின் உடன்பிறப்பு).
# சீயகங்கன்

## குடும்பம்

அமராபரணன் சீயகங்கனின் மனைவியின் பெயர் அரிய பிள்ளை ஆகும். சீயகங்கனுக்கு *அருங்குன்றைப் பிள்ளையாரான செயகங்கன்* (சீயகங்கன்) என்ற மகனும், *வடவாயில் செல்வியாரான சந்திரகுல மாதேவியார்* என்ற மகளும் இருந்தனர்.
# சீயகங்கன்

## கருவிநூல்

- நன்னூல் மூலமும் மயிலைநாதர் உரையும், டாக்டர் உ. வே. சாமிநாதையர் குறிப்புரையுடன் அவரது மகன் கலியாண சுந்தரையர் பதிப்பு, 1946 டி. ஏ. கோபிநாதையர் 'செந்தமிழ்' இதழ் நான்காம் தொகுதி மேற்கோள்.
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# சீயகங்கன்

## வெளியிணைப்பு

சீயகங்கன் பற்றிய கொங்கு மண்டலச் சதகப் பாடல்
# பெண் (பால்)

சின்னம் பெண் பாலினத்தைக் குறிக்கப் பயன்படுத்தப்படுகிறது.]]  
**பெண் ** (*Female*, ♀) என உயிரினங்களில் அல்லது உயிரினப் பகுதிகளில் இடம் மாறா சூல் முட்டைகளை (முட்டை கலங்கள்) உருவாக்கும் பால் குறிக்கப்படுகிறது.
# பெண் (பால்)

## வரையறைப் பண்புகள்

பல்மடிய இனப்பெருக்கத் தொகுதியில் பெரிய பாலணு சூல் முட்டை என்றும் சிறிய, பொதுவாக இடம் பெயரும் பாலணு, விந்தணு, எனவும் அழைக்கப்படுகிறது. சூல் முட்டை பெண்ணாலும் விந்தணு ஆணாலும் உருவாக்கப்படுகிறது. பெண் தனியனால் ஆணின் பாலணுக்கள் இல்லாது (கன்னிப்பிறப்பு தவிர்த்து) கலவிமுறை இனப்பெருக்கம் செய்யவியலாது. சிலவகை உயிரினங்களால் கலவிமுறை இனப்பெருக்கம் மற்றும் கலவியற்ற இனப்பெருக்கம் ஆகிய இருமுறைகளிலும் இனப்பெருக்கம் செய்ய முடியும்.  
பல்வேறு இனங்களில் இந்தப் பாலின வேறுபாட்டிற்கு மரபியல் சார்ந்த தனிக் காரணங்கள் ஏதுமில்லை. வெவ்வேறு கூர்ப்புப் பரம்பரைகளில் தனித்தனியே இரு பாலினங்கள் பலமுறை கூர்ந்துள்ளன.
கலவிமுறை இனப்பெருக்கத்தின் சில அமை முறைகள்:
- ஒரே போல வடிவமும் பண்பும் கொண்ட, ஆனால் மூலக்கூற்றளவில் மாறுபட்ட பாலணுக்களுடைய இரண்டு அல்லது அதற்கு மேற்பட்ட இணையும் வகைகள் கொண்ட இனங்கள் (isogamous species),
- ஆண் மற்றும் பெண் வகை பாலணுக்கள் கொண்ட இனங்கள் (anisogamous species),
- ஆண் பாலணுவை விட பெரிய, நகரவியலாத பெண் பாலணுவைக் கொண்ட இனங்கள் (oogamous species). இத்தகைய அமை முறை இயல்புத் தடைகளால் உருவானதாக கருத்து உள்ளது.
# பெண் (பால்)

## பாலூட்டிகளில் பெண்ணினம்

*பாலூட்டி* வகுப்பின் சிறப்புப் பண்பாக பால்மடிச் சுரப்பிகள் அமைந்துள்ளன. வியர்வைச் சுரப்பிகள் பால்மடிச்சுரப்பிகளாக மாற்றியமைக்கப்பட்டு பால் சுரக்கிறது; இந்தப் பால் பிறந்த சிசுவிற்கு பிறந்ததிலிருந்து சில நாட்களுக்கு உணவு வழங்கப் பயனாகிறது. பாலூட்டிகள் மட்டுமே பாலைத் தயாரிக்கின்றன. மனித இனப் பெண்களில் மிகக்கூடுதலான கொழுப்பிழையத்தை முலைகளாகக் கொண்டிருப்பதால் பால்மடிச் சுரப்பிகள் மனிதர்களில் மிகவும் வெளிப்படையானது. அனைத்து பாலூட்டிகளிலும் பால்மடிச்சுரப்பிகள் அமைந்துள்ள போதும் ஆண் இனங்களில் இவை எச்ச உறுப்புக்களாக விளங்குகின்றன.  
பாலூட்டி பெண்ணினம் எக்சு நிறப்புரியின் இரண்டு படிகளைக் கொண்டுள்ள வேளையில் ஆணினம் ஒரே ஒரு எக்சையும் ஒரு சிறிய ஒய் நிறப்புரியையும் கொண்டுள்ளது. இதனால் ஏற்படும் உருவளவு வேறுபாட்டை ஈடுகட்ட பெண்ணினத்தின் எக்சு நிறப்புரியில் ஒன்று ஒழுங்கற்று ஒவ்வொரு கலத்திலும் செயலிழக்கப் படுகிறது. பறவைகளிலும் ஊர்வனவற்றிலும், மாறாக, பெண்ணினம் இருவேறு பாலினக் குறியீட்டு நிறப்புரிகளை (Z மற்றும் W) கொண்டிருக்க ஆண் இனங்கள் இரு Z நிறப்புரிகளைக் கொண்டுள்ளது.  
பாலூட்டிப் பெண் இனங்கள் உயிருள்ள குட்டிகளைப் பிரசவிக்கின்றன. சில பாலூட்டிகளல்லாத இனங்களிலும், குப்பி மீன், ஒத்த இன்னப்பெருக்கத்தொகுதி உள்ளது. மேலும் சில பாலூட்டிகளல்லாத இனங்களில், சுறா மீன், முட்டைகள் அவற்றின் உடலிலேயே குஞ்சு பொரிக்கப்பட்டு வெளி வருவது உயிருள்ள குட்டிகளை பெறுவதற்கு ஒத்ததாக காட்சியளிக்கிறது.
# பிராடுவே அரங்கு

'', 2003]]
சுருக்கமாக **பிராடுவே** எனவும் அழைக்கப்படும் **பிராடுவே அரங்கு** என்பது, நியூயார்க் நகரத்தின் மன்ஹாட்டனின் பிராடுவே சாலையை அண்டியும், லிங்கன் மையத்திலும் உள்ள அரங்கப் பகுதியில் அமைந்துள்ளனவும், 500க்கு மேற்பட்ட இருக்கைகளைக் கொண்டுள்ளனவுமான 40க்கு மேற்பட்ட நாடக அரங்கங்களில் நிகழும் அரங்கியல் நிகழ்ச்சிகளுள் ஒன்றைக் குறிக்கும். இலண்டனில் உள்ள வெசுட்டு என்ட் அரங்குடன் சேர்த்து பிராடுவே அரங்கும் ஆங்கிலம் பேசும் உலகின் உயர் மட்ட வணிக அரங்காகக் கருதப்படுகிறது.  
பிராடுவே அரங்குப் பகுதி நியூயார்க்குக்கு வரும் சுற்றுலாப் பயணிகள் விரும்பிப் பார்க்கும் இடங்களில் ஒன்றாக விளங்குகிறது. 2011 ஆம் ஆண்டில் பிராடுவே நிகழ்ச்சிகளுக்காக ஏறத்தாழ 1.081 பில்லியன் அமெரிக்க டாலர்கள் பெறுமதியான நுழைவுச் சீட்டுக்கள் விற்பனையானதாக "பிராடுவே லீக்" கூறியுள்ளது. 2010 ஆம் ஆண்டில் இதன் மதிப்பு 1.037 பில்லியன் டாலர்களாக இருந்தது. 2011 ஆம் ஆண்டில் 12.13 மில்லியன் மக்கள் இந்த நிகழ்ச்சிகளைப் பார்த்துள்ளனர்.
# பிராடுவே அரங்கு

## வரலாறு

### நியூயார்க்கின் தொடக்ககால அரங்கு

1750 ஆம் ஆண்டு வரை நியூயார்க்கில் குறிப்பிடத்தக்க அரங்கு எதுவும் இருக்கவில்லை. 1750 ஆம் ஆண்டில் நடிகர்களும், முகாமையாளர்களுமான வால்ட்டர் முரே, தாமசு கீயன் ஆகியோர் நாசூ சாலை அரங்கில் 280 பேரைக் கொண்ட அரங்க நிறுவனம் ஒன்றை உருவாக்கினர். இவர்கள் சேக்சுப்பியரின் நாடகங்களையும், "பலாடு" எனப்படும் ஒருவகை நாட்டுப்பாடல் இசை நாடகங்களையும் நிகழ்த்தி வந்தனர். 1752 ஆம் ஆண்டில், வில்லியம் அல்லம் என்பார் தனது உடன்பிறந்தாரான லூயிசு என்பவரின் தலைமையில் 12 நடிகர்களைக் கொண்ட நாடகக் குழு ஒன்றைப் பிரித்தானியாவில் இருந்து அமெரிக்காவின் குடியேற்றப் பகுதிகளுக்கு அனுப்பிவைத்தார். அவர்கள் வெர்சீனியாவில் உள்ள வில்லியம்சுபர்க்கில் ஒரு அரங்கை உருவாக்கி "வெனிசின் வணிகன்" (The Merchant of Venice), "த அனட்டமிஸ்ட்" (The Anatomist) ஆகிய நாடகங்களுடன் அதனைத் தொடக்கி வைத்தனர். 1753 ஆம் ஆண்டு கோடையில் இக்குழு நியூயார்க்குக்கு இடம் பெயர்ந்தது. அங்கே அவர்கள் நாட்டுப்பாடல் இசை நாடகங்களை நிகழ்த்தி வந்தனர். புரட்சிப் போர்க் காலத்தில் நாடகங்கள் எதுவும் நடைபெறவில்லை. பின்னர் 1798 ஆம் ஆண்டில் அரங்கு நடவடிக்கைகள் மீண்டும் தொடங்கின. அந்த ஆண்டில் இன்று "பார்க் ரோ" என அழைக்கப்படும் அன்றைய "சத்தாம் சாலை"யில் 2000 இருக்கைகளைக் கொண்ட "பார்க் அரங்கம்" கட்டப்பட்டது. 1826 ஆம் ஆண்டில் "போவெரி அரங்கம்" திறந்து வைக்கப்பட்டது. தொடர்ந்து வேறு பல அரங்கங்களும் உருவாயின.  
1840களில், பி. டி. பர்னம் என்பவர் ஒரு பொழுதுபோக்குத் தொகுதி ஒன்றை கீழ் மன்ஹாட்டனில் நடத்தி வந்தார். 1829 ஆம் ஆண்டில் "[[நிப்லோசு கார்டன்]" திறந்து வைக்கப்பட்டு நியூயார்க்கின் முதன்மை இரவுப் பொழுதுபோக்குப் பகுதி ஆனது. 3000 இருக்கைகளைக் கொண்ட இவ்வரங்கம், பல வகையான இசை நிகழ்வுகளையும், இசை சாராத நிகழ்வுகளையும் நடத்தியது. "அசுட்டர் பிளேசு" அரங்கம் 1847 ஆம் ஆண்டில் திறந்துவைக்கப்பட்டது. 1849ல், சமூகத்தின் கீழ் வகுப்பைச் சேர்ந்த ரசிகர்கள், இவ்வரங்கில் மேல் வகுப்பினர் தம்மைக் குறைவாக நடத்துவதாகக் கருதியதால் ஒரு கலவரம் ஏற்பட்டது. "அசுட்டர் பிளேசு" கலவரம் என அழைக்கப்படும் இக் கலவரத்தின் பின்னர் நியூயார்க்கின் பொழுதுபோக்கு வகுப்பு அடிப்படையில் பிரிவு அடைந்தது.  
fr:Broadway#Les théâtres
# விக்கிப்பீடியா:ஆலமரத்தடி/தொகுப்பு74

## அதிகாரிகளுக்கான அறிவிப்புப்பலகை

அதிகாரிகளுக்கான அறிவிப்புப்பலகையில் நான்கு வேண்டுகோள்கள் நிலுவையிலுள்ளன என்பதை அதிகாரிகளுக்கு அறியத் தருகின்றேன். --மதனாகரன் (பேச்சு) 13:55, 23 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு74

## ஒலிம்பிக் விளையாட்டு வரவேற்புப் பாடலில் தமிழ்

லண்டனில் நடைபெற உள்ள ஒலிம்பிக் விளையாட்டுப் போட்டிகளுக்கான வரவேற்புப் பாடல் **வணக்கம்** என்கிற தமிழ்ச் சொல்லுடன் தொடங்குகிறது. இப்பாடலைப் பார்க்க, கேட்க--தேனி.எம்.சுப்பிரமணி.<sup>/உரையாடுக</sup>. 17:35, 23 ஏப்ரல் 2012 (UTC)  
:: நன்றி. நன்றாக உள்ளது. --Natkeeran (பேச்சு) 13:03, 24 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு74

## மீடியாவிக்கி 1.20wmf1 நிறுவப்பட்டுள்ளது

:wikitech:Software_deployments#Week_of_April_23 இன் படி, 1.20wmf1 பதிப்பு மீடியாவிக்கி நிறுவப்பட்டுள்ளது. இதில் மிகப்பெரிய மாற்றம் என்றால், மாற்றங்களைக் காணும் நிரங்கள் இப்பொழுது மஞ்சளும், நீலமும். சிவப்பும், பச்சையும் வேண்டுமென்றால் அதற்கு கருவி ஒன்று உருவாக்க வேண்டும். நிர்வாகி யாரேனும் இதைச் செய்யலாம். :en:MediaWiki:Gadgets-definition பக்கத்தில் உள்ள NewDiff, OldDiff கருவிகள் தமிழில் உருவாக்கப்பட வேண்டும். இனி பொதுவாக மீடியாவிக்கி 4-6 வாரங்களுக்கு ஒரு முறை இற்றைப்படுத்தப் படும் 1.18 க்கும் 1.19 க்கும் 1 வருடமாக இருந்த இடைவேளி,1.19க்கும் 1.20க்கும் தொடரும். ஆனால் இடையில் 1.20wmf1,1.20wmf2 முதலிய மாதம் ஒருமுறை இற்றைப்படுத்தப்பட்டு நிறுவப்படும். ஸ்ரீகாந்த் (பேச்சு) 06:17, 26 ஏப்ரல் 2012 (UTC)  
:. என் விருப்பத்தேர்வுகள் > கருவிகள் > தோற்றம் மூலம் பழைய வேறுபாடு முறையைத் தேர்வு செய்யலாம்--சோடாபாட்டில்<sup>உரையாடுக</sup> 15:02, 26 ஏப்ரல் 2012 (UTC)  
:: நன்றி சோடா,
- '~' இனி தட்டச்சு கருவி பயன்படுத்தும் பொழுதும் பயன்படுத்த முடியும். தேவையற்ற மாறுதல் நீக்கப்பட்டது.
- சிறப்பு எழுத்துக்களில் தமிழ் எண்களை அண்மையில் சேர்த்துள்ளேன், இது அடுத்த இற்றைப்படுத்தல் முதல் அனைத்து விக்கிகளிலும் தெரியும். ஸ்ரீகாந்த் (பேச்சு) 15:50, 26 ஏப்ரல் 2012 (UTC)
:மிக்க நன்றி ! நல்ல பணி !!!--மணியன் (பேச்சு) 15:41, 28 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு74

## முறையீடு

117.206.81.16, 117.206.95.191 & 117.206.81.16 என்ற முகவரியிலிருந்து ஒருவர்/சிலர் வீக்கி பற்றிய தெளிவற்று கட்டுரைகளை ஆக்க முயற்சிக்கிறார்(கள்). நடவடிக்கை எடுக்கவும். முறையிடும் இடம் தெரியாததால் இங்கு தெரிவிக்கிறேன். நன்றி!
- கத்தோலிக்க விசுவாசம்
- மகதலேனா மரியாள்  
--Anton (பேச்சு) 12:04, 26 ஏப்ரல் 2012 (UTC)  
:முறையிட வேண்டிய தேவை இல்லை. வார்ப்புருவைச் சேர்த்து விடுங்கள். கட்டுரைகளில் தேவையற்ற மாற்றங்கள் ஏற்படுத்தப்பட்டிருப்பின் அவற்றை மீளமைத்து விடுங்கள். இரண்டு மூன்று நாட்களில் நீக்கப்படாவிட்டால் தொடர்ந்து செயற்பட்டுக் கொண்டிருக்கும் ஒரு நிருவாகியின் பயனர் பேச்சுப் பக்கத்திலும் குறிப்பை இட்டு விடலாம். --மதனாகரன் (பேச்சு) 12:15, 26 ஏப்ரல் 2012 (UTC)
::நன்றி அன்ரன், மதனாகரன், முதலாவது கட்டுரையை நீக்கலாம். வேறு ஒரு கட்டுரையில் இருந்து படியெடுத்திருக்கிறார்கள். இரண்டாவதில் இவர்(கள்) வழிமாற்று ஏற்படுத்த முயன்றிருக்கிறார்கள் போல் தெரிகிறது.--Kanags <sup>\உரையாடுக</sup> 12:38, 26 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு74

## வேண்டுகோள்

இவ்வகை யரசிற் கவியரங்கேறினார்  
ஐவகையரசர் ஆயிடைச் சங்கம்  
விண்ணகம் பரவும் மேதகுகீர்த்திக்  
கண்ணகல் பரப்பிற் கபாட புரமென்  
இப்பாடல் எவ்விலக்கியத்தில் உள்ளது என்று எவரேனும் கூறினால் உதவியாக இருக்கும்.--தென்காசி சுப்பிரமணியன் (பேச்சு) 12:18, 26 ஏப்ரல் 2012 (UTC)  
:பார்க்க தமிழ் எழுத்து » இரண்டாம் சங்கம்-- தினேஷ்குமார் பொன்னுசாமி (பேச்சு) 12:58, 26 ஏப்ரல் 2012 (UTC)  
அந்த பாடலை எடுத்தது அத்தளத்திலிருந்தே. ஆனால் அதிலும் இலக்கியம் என்னவென்று குறிப்பிடவில்லை. அந்த பாடலின் வகை அகற்பா என்றே உள்ளது.--தென்காசி சுப்பிரமணியன் (பேச்சு) 14:01, 26 ஏப்ரல் 2012 (UTC)  
:இப்பாடல் அகவற்பா வகையினைச் சார்ந்தது, வால்மீகி ராமாயணம் அல்லது வியாச பாரதம், நூலில் இருந்து எடுக்கப்பட்டிருக்கலாம். பார்க்க-- தினேஷ்குமார் பொன்னுசாமி (பேச்சு) 04:11, 27 ஏப்ரல் 2012 (UTC)  
இப்பாடல் எந்த இலக்கியத்திலும் இல்லாத தனிப்பாடலாய்த் தெரிகிறது. இஃது "அவருட் கவியரங்கேறினார் ஐவர் பாண்டியரென்ப. அவர் சங்கமிருந்து தமிழாராய்ந்தது கபாடபுரத்தென்ப” என்ற இறையனார் அகப்பொருளுரையை அடிப்படையாய்க் கொண்டு இயற்றப்பட்ட அகவற்பா.--மரு. பெ. கார்த்திகேயன் (karthi.dr) (பேச்சு) 05:26, 27 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு74

## குறுந்தொடுப்பை படியெடுத்தல்

தமிழ் விக்கி கட்டுரைகளின் வலது மூலையில் தோன்றும் குறுந்தொடுப்பை ஒருமுறை கிளிக் செய்தால் படியெடுக்கும்படி அவற்றை மாற்ற முடியுமா?. குறுந்தொடுப்பின் மேல் கிளிக் செய்யும்போது *கிளிப் போர்டில்* படியெடுக்க முடிந்தால் கையாள்வதற்கு எளிமையாய் இருக்கும். தற்போது அவற்றை பிரதி எடுக்க ஒருபுறம் கர்சரை வைத்து மறுமுனைக்கு இழுக்கும்போது இரண்டு-மூன்று முறை குறி தவறிவிடுகிறது. :-) --எஸ்ஸார் (பேச்சு) 09:00, 28 ஏப்ரல் 2012 (UTC)
:-click பண்ணி copy shortcut ஐத் தேர்ந்தெடுங்கள்.--Kanags <sup>\உரையாடுக</sup> 10:28, 28 ஏப்ரல் 2012 (UTC)
::நன்றி கனக்ஸ்!firefox-இல் copy link location என்பதனால் எளிமையாக கையாளமுடிகிறது. வணக்கம்.
::: Click-to-copy என்பது ஜாவாஸ்கிரிப்ட் மூலம் கிளிப் போர்டில் நேரடியாக படிஎடுக்க இயலாது. பிற தளங்களில் flash மூலம் இதனை செய்கிறார்கள், ஆனால் விக்கியில் அதனை பயன்படுத்த முடியாது. பயனர்:Bharathkaush இதனை சற்று எளிமையாக்கும் முயற்சியை தொடந்தார், தூண்டுதலுக்கு நன்றி, அதன் நிலை கேட்டறிகிறேன். ஸ்ரீகாந்த் (பேச்சு) 06:19, 29 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு74

## மொழிபெயர்ப்பு உதவி

விக்கிமீடியா இந்தியா உருவாக்கியுள்ள விக்கிப்பீடியா தொகுத்தல் உதவி நூலை தமிழில் மொழி பெயர்க்க உதவி தேவைப்படுகிறது. இப்பக்கத்தில் அப்படியே தமிழில் மொழிபெயர்த்து உதவ வேண்டுகிறேன்.--சோடாபாட்டில்<sup>உரையாடுக</sup> 17:59, 29 ஏப்ரல் 2012 (UTC)